Source: https://ficek.sk/surne-ukoncenie-pracovneho-pomeru-33803
Timestamp: 2020-01-28 16:35:51+00:00
Document Index: 15654388

Matched Legal Cases: ['§ 42', '§ 59', '§ 60', '§ 69', '§ 75', '§ 53', '§ 141', '§ 46']

[2020] Súrne ukončenie pracovného pomeru | Právna Poradňa
Odpovedané dňa: 25. 2. 2018
Otázka: Súrne ukončenie pracovného pomeru
Dobrý deň, prajem, chcela by som sa poradiť. Dňa 5. 3. 2018 mi končí pracovná zmluva (prac. pomer na dobu určitú). Pracovala som v tejto firme necelých 6 mesiacov od 6. 9. 2017 ako call operátor. Keďže som skončila VŠ v odbore učiteľstvo, dostala som možnosť pracovať v škole, zmluva sa musí uzatvoriť 1. 3. 2018. Čo mám robiť, ak ma zamestnávateľka nechce pustiť ? Vyhovára sa, že dávam dobré výkony, pritom svoju kamarátku nemala problém prepustiť zo dňa na deň formou dohody.
Odpoveď: Súrne ukončenie pracovného pomeru
k otázke zaujímame nasledovný právny názor a načrtneme aj možnosti riešenia.
I./ Najprv kúsok právnej teórie :
Podľa ust. § 42 Zákonníka práce ("ZP") platí, že "pracovný pomer sa zakladá písomnou pracovnou zmluvou medzi zamestnávateľom a zamestnancom, ak tento zákon neustanovuje inak. Jedno písomné vyhotovenie pracovnej zmluvy je zamestnávateľ povinný vydať zamestnancovi.
V zmysle ZP pracovný pomer na určitú dobu možno dohodnúť najdlhšie na dva roky. Pracovný pomer na určitú dobu možno predĺžiť alebo opätovne dohodnúť v rámci dvoch rokov najviac dvakrát.
Zamestnanca v pracovnom pomere na určitú dobu nemožno zvýhodniť alebo obmedziť, ak ide o pracovné podmienky a podmienky zamestnávania podľa tohto zákona a o pracovné podmienky súvisiace s bezpečnosťou a ochranou zdravia pri práci podľa osobitného predpisu, v porovnaní s porovnateľným zamestnancom."
Pre skončenie pracovného pomeru na dobu určitú platí, že sa skončí uplynutím dohodnutej doby. To ale neznamená, že aj prac. pomer na dobu určitú nemožno skončiť z dôvodov uvedených v ust. § 59 ZP :
II./ Vzhľadom na krátkosť času kedy Váš prac. pomer skutočne skončí, nebudeme rozoberať problematiku výpovede. Treba však uviesť, že ešte stále môžete ukončiť pracovný pomer dohodou podľa ust. § 60 ZP :
"Ak sa zamestnávateľ a zamestnanec dohodnú na skončení pracovného pomeru, pracovný pomer sa skončí dohodnutým dňom.
Predpokladáme, že okamžité skončenie pracovného pomeru z Vašej strany ako zamestnanca podľa § 69 ZP neprichádza do úvahy, avšak uvádzame :
Upriamujeme Vašu pozornosť aj na to, že mohli by ste ešte vyčerpať prípadnú dovolenku.
V súvislosti so skončením prac. pomeru podľa § 75 ZP zamestnávateľ je povinný Vám vydať pracovný posudok do 15 dní od jeho požiadania, avšak nie skôr ako dva mesiace pred skončením pracovného pomeru. Pracovným posudkom sú všetky písomnosti týkajúce sa hodnotenia práce zamestnanca, jeho kvalifikácie, schopností a ďalších skutočností, ktoré majú vzťah k výkonu práce. Zamestnanec má právo nahliadnuť do osobného spisu a robiť si z neho výpisy, odpisy a fotokópie.
Pri skončení pracovného pomeru je zamestnávateľ povinný Vám vydať potvrdenie o zamestnaní a uviesť v ňom najmä
e) údaj o záväzku o zotrvaní v pracovnom pomere u zamestnávateľa po určitú dobu, po vykonaní záverečnej skúšky alebo maturitnej skúšky, alebo po skončení štúdia, alebo prípravy na povolanie vrátane údaja o tom, kedy sa táto doba skončí (§ 53 ods. 2),
Ak by ste s obsahom pracovného posudku alebo potvrdenia o zamestnaní nesúhlasili a zamestnávateľ na Vaše požiadanie tieto neupraví alebo nedoplní, môžete sa domáhať v lehote troch mesiacov odo dňa, keď sa o ich obsahu dozviete, na súde, aby bol zamestnávateľ zaviazaný primerane ich upraviť.
III./ Možnosti skočenia prac. pomeru podľa Vami uvedeného skutkového stavu sú nasledovné :
1./ Dohoda o skončení prac. pomeru
2./ Využitie vyčerpania dovolenky, na ktorú Vám vznikol nárok.
3./ Prípadné prekážky v práci na strane zamestnanca posúdiť nemôžeme (§ 141 a nasl.).
IV./ Možností ako vyplýva z textu nie je veľa, avšak nakoľko otázka došla z Prešovského kraja, jarné prázdniny sú pre tento kraj určené od 26.2.2018 do 2.3.2018, teda v podstate u Vás sa jedná o dva pracovné dni, kedy sú prázdniny a jeden riadny pracovný deň. Pokiaľ by sa na Vás vzťahoval tento stupeň škôl, kedy v uvedenom čase budú jarné prázdniny, v skutočnosti by sa u Vás jednalo len o jeden deň školského vyučovania.
Podpísať pracovnú zmluvu môžete už aj 26.2.2018, aj 1.3.2018, avšak k vzniku pracovného pomeru dôjde až dňom nástupu do práce 6.3.2018, ktorý bude aj dňom nástupu do práce. Uvedené dojednanie by bolo v súlade s ust. § 46 ZP (citujeme) :
" Vznik pracovného pomeru : Pracovný pomer vzniká odo dňa, ktorý bol dohodnutý v pracovnej zmluve ako deň nástupu do práce."